विदेशी वित्त पोषित एनजीओ और पर्यावरणविद भारत के विकास के पक्ष में कभी नहीं रहे हैं। बड़ी एमएनसी और अन्य समूह इन गैर सरकारी संगठनों और पर्यावरणविदों को भारत में विकास परियोजनाओं को रोकने के लिए प्रत्यक्ष या अप्रत्यक्ष रूप से फंड देते हैं। ये विकास विरोधी बल देश के विभिन्न हिस्सों में सक्रिय है और लाखों करोड़ रुपये की कई विकास परियोजनाओं को रोकने के लिए काम कर रही है वो योजनाएं रोकने का प्रयास जिनसे गरीबों का जीवन बेहतर बनेगा। स्टरलाइट विरोध के दौरान ये गैर सरकारी संगठन पूरी तरह से उजागर हुए थे। इसके बाद तमिलनाडु के मुख्यमंत्री ने इस तरह के संगठनों पर शिकंजा कसने के लिए काम शुरू कर दिया। इसके बाद उन्होंने चेन्नई एक्सप्रेसवे परियोजना का विरोध करने वालों के खिलाफ ठोस कदम उठाया था। उन्होंने कहा था कि, “चेन्नई एक्सप्रेसवे परियोजना किसी भी व्यक्ति के लाभ के लिए नहीं बल्कि तमिलनाडु के समग्र विकास के लिए है।” उन्होंने विकास कार्यों को सुचारू रूप से आगे बढाने के लिए कोई कसर नहीं छोड़ी। तमिलनाडु पुलिस ने गांव में हिंसा की आग को बढ़ाने के लिए गये पर्यावरणीय कार्यकर्ता पियुष मनुष और अभिनेता मंसूर अली खान को गिरफ्तार कर लिया था। इस दौरान खान ने उत्तेजक भाषण भी दिया था और कहा था कि अगर सरकार ने चेन्नई एक्सप्रेसवे परियोजना को नहीं रोका तो परिणाम बुरे होंगे यहाँ तक कि वो किसी भी अधिकारी को मारने में भी संकोच नहीं करेंगे। फिर भी इन भभकियों से न डरते हुए तमिलनाडु के सीएम ने अपनी जिम्मेदारियों का निर्वाह किया और राज्य के लिए विकास कार्यों को जारी रखा।